Lav et referat af nedenstående tekst:

Tekst:
Hvis der skal bygges en parkeringskælder i flere niveauer, kan Budolfi Kirke slå yderligere revner, end kirken allerede gør, mener menighedsrådet. Det skriver Nordjyske Stiftstidende onsdag. Kirken har gennem flere år slået revner, men den tendens vil kun forværres, hvis grundvandsspejlet sænkes i forbindelse med den planlagte ombygning af Budolfi Plads. Aalborg Kommune forsikrer ellers om at det teknisk er muligt at ombygge arealet uden skader på kirken. - Det er ikke nok. Der må nogen til med mere forstand på den slags, siger Jette Engelbreth Holm, der er formand for Budolfi Kirkes menighedsråd til Nordjyske. Nu vil stadsarkitekt Peder Baltzer Nielsen indkalde til møde med stiftsøvrigheden. - Jeg mener ikke, der er noget i situationen, som gør det umuligt at bygge, men det skal selvfølgelig undersøges nærmere, hvordan det skal lade sig gøre, siger han til dagbladet.

Referat:
En grundvandssænkning omkring Budolfi Plads kan true domkirkens velbefindende.